ਗਡੀਸਰ ਝੀਲ
ਗਡੀਸਰ ਝੀਲ ਜਿਸ ਨੂੰ ਗਡਰੀਆ ਝੀਲ ਵੀ ਕਿਹਾ ਜਾਂਦਾ ਹੈ, ਭਾਰਤ ਦੇ ਰਾਜਸਥਾਨ ਰਾਜ ਦੇ ਜੈਸਲਮੇਰ ਜ਼ਿਲ੍ਹੇ ਵਿੱਚ ਸਥਿਤ ਹੈ। ਇਹ ਜੈਸਲਮੇਰ ਦੇ ਸੰਸਥਾਪਕ, ਰਾਜਾ ਰਾਵਲ ਜੈਸਲ ਨੇ 1156 ਈਸਵੀ ਵਿੱਚ ਬਨਵਾਈ ਸੀ ਅਤੇ ਬਾਅਦ ਵਿੱਚ 1367 ਈਸਵੀ ਦੇ ਆਸਪਾਸ ਗਡਸੀ ਸਿੰਘ ਨੇ ਇਸਦਾ ਫੇਰ ਤੋਂ ਨਿਰਮਾਣ ਕੀਤਾ ਸੀ । ਇਹ ਕੁਦਰਤੀ ਝੀਲ ਨਹੀਂ ਹੈ। ਇਹ ਝੀਲ ਜੈਸਲਮੇਰ ਕਿਲ੍ਹੇ ਤੋਂ ਲਗਭਗ 1.5 ਕਿਲੋਮੀਟਰ ਦੂਰ ਹੈ। ਕਿਹਾ ਜਾਂਦਾ ਹੈ ਕਿ ਇਹ ਝੀਲ ਕਿਸੇ ਸਮੇਂ ਪੂਰੇ ਸ਼ਹਿਰ ਨੂੰ ਪਾਣੀ ਦਿੰਦੀ ਸੀ। ਵਰਤਮਾਨ ਵਿੱਚ, ਪਾਣੀ ਇੰਦਰਾ ਗਾਂਧੀ ਨਹਿਰ ਤੋਂ ਗਡੀਸਰ ਝੀਲ ਵਿੱਚ ਆਉਂਦਾ ਹੈ, ਇਸ ਲਈ ਇਹ ਕਦੇ ਸੁੱਕਦਾ ਨਹੀਂ ਹੈ। ਗਡੀਸਰ ਝੀਲ ਕੁਦਰਤੀ ਨਹੀਂ ਹੈ। ਇਹ ਜੈਸਲਮੇਰ ਸ਼ਹਿਰ ਦੇ ਦੱਖਣੀ ਹਿੱਸੇ ਵਿੱਚ ਹੈ। ਇਸ ਝੀਲ ਨੂੰ ਜੈਸਲਮੇਰ ਦੇ ਬਾਨੀ ਰਾਜਾ ਰਾਵਲ ਜੈਸਲ ਨੇ ਬਣਾਇਆ ਸੀ। ਇਸ ਕਾਰਨ ਇਸ ਨੂੰ ਪਹਿਲਾਂ ਜੈਸਾਲਾਸਰ ਝੀਲ ਵੀ ਕਿਹਾ ਜਾਂਦਾ ਸੀ। ਉਸ ਸਮੇਂ ਇਹ ਜੈਸਲਮੇਰ ਖੇਤਰ ਦਾ ਇੱਕੋ ਇੱਕ ਜਲ ਸਰੋਤ ਸੀ। ਬਾਅਦ ਵਿੱਚ ਇਸ ਝੀਲ ਨੂੰ ਗਡਸੀ ਸਿੰਘ ਨੇ ਦੁਬਾਰਾ ਬਣਾਇਆ ਅਤੇ ਉਸ ਤੋਂ ਬਾਅਦ ਇਸਦਾ ਨਾਮ ਬਦਲ ਕੇ ਗਡੀਸਰ ਝੀਲ ਰੱਖਿਆ ਗਿਆ। ਇਸ ਸਮੇਂ ਦੇਸ਼ ਵਿਦੇਸ਼ ਤੋਂ ਬਹੁਤ ਸਾਰੇ ਸੈਲਾਨੀ ਆਉਂਦੇ ਹਨ। ਝੀਲ ਵਿੱਚ ਹਿੰਦੂ ਦੇਵੀ ਦੇਵਤਿਆਂ ਦੀਆਂ ਬਹੁਤ ਸਾਰੀਆਂ ਛੱਤਰੀਆਂ ਹਨ। ਨਵੰਬਰ ਤੋਂ ਫ਼ਰਵਰੀ ਇਥੇ ਜਾਉਣ ਦਾ ਸਭ ਤੋਂ ਵਧਿਆ ਸਮਾਂ ਹੈ। ਉਸ ਵੇਲੇ ਇਹ ਝੀਲ ਬਹੁਤ ਸਾਰੇ ਸੈਲਾਨੀਆਂ ਨੂੰ ਆਕਰਸ਼ਿਤ ਕਰਦੀ ਹੈ।